መራሒ ጥምረት ዝተፈላለዩ ሰልፊታት ዝኾኑ ኦዲንጋ ምኽንያቶም እንተረድኡ፡ "ተኣማንነት ዝህልዎ መረፃ ንኽካየድ ዘነፀርናዮም መዐቀኒታት ኣይተማልኡን። ኮሚሽን መረፃ ኣድላዪ ምምሕያሻት ንኽገብር እኹል ግዜ የድል እዩ" ይብሉ። ራይላ ኦዲንጋ ዝመርሕዎ ጥምረት ሰልፍታት ዘልዕሎም ሕቶታት፡ ኣብ ዝሓለፈ ወርሒ ነሓሰ ንዝተኻየደ ምርጫ ከምዝዛባዕ ዝገበሩ ኣፈፀምቲ መረፃ ክስጎጉ ይግባእ። ኣብ እዋን መረፃ፡ ኣብ ካርድታት መረፃን ኣድመፅትን፡ ምፅራይ ዝገብሩ ዝነበሩ ኣካላት ክቕየሩ ኣለዎም። ውፅኢት መረፃ ከይጭብርበር ዓለማዊ ኪኢላታት ቴክኖሎጂ ሓበሬታ ምስቲ ኮምሽን መረፃ ሓቢሮም ይስርሑ። ኮሚሽን መረፃ ዝገበሮ ለውጢ ውፅኢት መረፃ ውድቂ ካብ ዝገብሮ ንደሓር ኣቦ መንበር እቲ ኮሚሽን ዋፉላ ቼቡካቲ ኣብ ኣባላቶም ለውጢ ከምዝገብሩ ቃል እንተኣተው'ውን ካብ ካልኦት ኮሚሽነራት ተቓውሞ ገጢምዎም'ዩ። ንዳግማይ መረፃ ዝከታተል ሓድሽ ጉጅለ እንተቖሙ'ውን ምስ ካልኦት ኮሚሽነራት ብኸመይ ሓቢሩ ክሰርሕ ከምዘለዎን ገደብ ሰልጣኑን ኣይተነፀረን። እቲ ኮሚሽን ቅድም ኢሉ ንዝተኻየደ መረፃ ዘሳልጡ ናውቲ ምስ ዘቕረቡሉ ትካላት ውዕል ስለዘለዎ፡ ካልእ ትካል ነቲ ናይ ሕዚ መረፃ ከምዘፈፅም ምግባር ከምዘይክኣል ኣፍሊጡ። ኦዲንጋ ኣብ መረፃ ከምዘይሳተፉ ምስሓበሩ፡ እቲ ኮሚሸን ብኸመይ ንቕድሚት ክስጉም ከምዝኽእል ምስ ሰብ-ሞያ ሕጊ ከምዝመኻኸረሉ ገሊፁ'ዩ። መግለጺ ስእሊ, ራይላ ከምዘይወዳደሩ ድሕሪ ምግላፆም፡ ኡሁሩ፡ ኣብ ዝመፅእ መረፃ ከቢድ ተናሓናሒ ከምዘይህልዎም ይግለፅ ሰልፊ ኡሁሩ ኬንያታ እንታይ በለ?
